### ELTE Alumni Médiaanyag és szponzoráció

**Az ELTE Alumni Szervezet szponzorációs lehetőségei:**

Partnereinknek lehetősége nyílik kétféle módon együttműködni az ELTE Alumni Szervezetével: Alumni Kártya kedvezményeken keresztül vagy adományozás formájában.

Szponzorainkat feltüntetjük az alumni.elte.hu-n is: <https://www.alumni.elte.hu/page/szponzoraink>

RÖVIDEN

1. **ELTE Alumni Kártya kedvezmények**

Az ELTE Alumni közössége számos kedvezményben részesül annak köszönhetően, hogy partnereink erre lehetőséget biztosítanak. Ennek értelmében kedvezményt nyújtanak ELTE diplomások részére, akik rendelkeznek az Alumni Kártyával. Ezen együttműködésről hírt adunk az alumni.elte.hu oldalán, hírleveleinkben, és közösségi média felületünkön, ezzel is hirdetve partnereinket.

1. **Adományozásos szponzoráció**

Emellett lehetőség nyílik arra, hogy az ELTE Alumni Alapítvány támogatásával szponzorációs tevékenységet folytatva az ELTE Alumni híradásaiban megjelenhessenek a támogató partnerek hirdetései.

BŐVEBBEN – Adományozásos szponzoráció

**1. Online**

**a, ELTE Alumni Hírek**

Általában 2 hetente megjelenő hírlevelünket már 13 000 ELTE Diplomás olvassa. A hírlevélbe a szerkesztők döntése alapján kerülnek az információk.

Az ELTE Alumni Hírek célcsoportja az Egyetem diplomásainak köre. Tartalmát tekintve hírekről, és a tagok számára érdekes esti/hétvégi eseményekről, rendezvényekről, a legújabb kedvezményekről tudósít.

A szponzorált tartalom a hírlevél egyik híreként jelenik meg. A hirdetésre kattintva a felhasználó a hirdető által meghatározott honlapra jut (pl. saját honlap), de a megállapodás alapján a hírlevélben szereplő link az Alumni Neten elérhető hosszabb leírásra, tartalomra is mutathat.

**b, ELTE Alumni Junior Magazin**

Általában 2-3 hetente megjelenő hírlevelet már 15 000 pályakezdő olvassa. A hírlevélbe a szerkesztők döntése alapján kerülnek az információk. Az ELTE Alumni Junior Magazin releváns tartalmakat közvetít mindazoknak, akik a beiratkozásukkor (2012-2017) jelezték érdeklődésüket az ELTE Diplomások köre iránt. Karrier- és sportlehetőségekről, hírekről, eseményekről, kedvezményekről értesítjük az érdeklődőket. Gyakran indítunk játékos versenyt is körükben.

A szponzorált tartalom a hírlevél egyik híreként jelenik meg. A hirdetésre kattintva a felhasználó a hirdető által meghatározott honlapra jut (pl. saját honlap), de a megállapodás alapján a hírlevélben szereplő link az Alumni Neten elérhető hosszabb leírásra, tartalomra is mutathat.

**Szegmentációs lehetőségek – célzott hírlevél**

Megvalósítható, hogy az üzenet csak egy szűkebb célcsoporthoz jusson el. A szegmentáció alapja lehet például:

* kar
* szak
* korcsoport

**c, Közösségi médiák**

Az ELTE Alumni szervezete közösségi médiáin is felületet biztosít partnereinek. Instagram felületünkön jelenleg 740 követőt, Facebook oldalunkon 6130 követőt, Twitter oldalunkon 47 követőt érünk el.

|  |  |  |
| --- | --- | --- |
| **Felület** | **Terjedelem** | **Szükséges szponzoráció** |
| Facebook bejegyzés | 500 karakterig | 10.000 forint/alkalom |
| Facebook story |  | 10.000 forint/alkalom |
| Instagram bejegyzés | 200 karakterig | 10.000 forint/alkalom |
| Instagram story/Facebook story |  | 20.000 forint/alkalom |

**d, Online események**

Ld. alant, az offline eseményeknél írtakat. Az ott felsorolt lehetőségeket online rendezvény esetében módszerekkel valósítjuk meg.

**2. Offline**

**a, Végzős ajándék**

2019 nyarán először kaphattak végzős ajándékot az ELTE frissen végzett mesterszakosai, osztatlan képzésben részesült hallgatói egyetemi címeres, képeslapra tűzött kitűző formájában. Lehetőséget kínálunk partnereinknek a hagyomány folytatására, az ajándékok akár kari szinten történő támogatására, sőt bővítésére is. A képeslapon releváns szöveg, üzenet elhelyezésére lehetőség van. Egyeztetés személyes konzultáció során történhet.

**b, Rendezvények**

* rendezvényeinken kihelyezett szóróanyag (szórólap, plakát, rollup)
* konferálás: szponzorációért cserébe az események elején elhangzó köszöntőbeszédben kiemeljük szponzoraink nevét.

Az anyagokat a megrendelőnek kell eljuttatni az ELTE Alumni Központ munkatársaihoz az alábbi címre: 1056 Budapest, Szerb u. 21-23.

|  |  |  |  |
| --- | --- | --- | --- |
| **Hirdetési forma** | **Hirdetési anyag** | **Anyagleadás határideje** | **Szükséges szponzoráció** |
| **Plakát csomag** |  |  | 25.000 forint |
| **Szórólap csomag** |  |  | 25.000 forint |
| **Plakát + szórólap csomag** |  |  | 40.000 forint |
| **Rollup csomag** |  |  | 30.000 forint |
| **Esemény csomag (plakát, szórólap, rollup)** |  |  | 50.000 forint |

**3. Javasolt csomagok\***

|  |  |  |
| --- | --- | --- |
| **Szponzoráció mértéke** | **Időtartam** |  |
| **40.000 forint** | **1 hónap** | **Heti 1-1 instagram, és facebook poszt** |
| **60.000 forint** | **1 hónap** | **Heti 1 facebook poszt, havi 2 ELTE Alumni Hírek megjelenés** |
| **60.000 forint** | **1 hónap** | **Heti 1 instagram poszt, havi 2 ELTE Alumni Junior Magazin megjelenés** |
| **100.000 forint** | **1 hónap** | **Havi 2-2 megjelenés az ELTE Alumni Hírekben és az ELTE Alumni Junior Magazinban** |
| **140.000 forint** | **1 hónap** | **Heti 1-1 megjelenés közösségi oldalainkon, havi 2-2 megjelenés hírleveleinkben** |
| **200.000 forint** | **1 hónap** | **Online: Heti 1-1 megjelenés közösségi oldalainkon, havi 2-2 megjelenés hírleveleinkben**  **Offline: szóróanyagok kihelyezése egy ELTE Alumni rendezvényen** |

\*További lehetőségekért, egyedi igényekkel forduljon hozzánk bizalommal az alábbi e-mail címen.

**4. Általános szerződési feltételek**

A hirdetések megjelentetésére az ELTE Alumni Központ mindenkori Általános szponzorációs irányelvei (ÁSZI) vonatkoznak. Amennyiben a Szponzor által megjelentetni kívánt hirdetés az ÁSZI valamely rendelkezésébe ütközik, az ELTE Alumni Központ következmény nélkül jogosult visszautasítani a hirdetés megjelentetését. Az ilyen eset a Szponzor általi lemondásnak minősül, melyre a lemondásra vonatkozó szabályok alkalmazhatók.

A médiaajánlatban feltüntetett szponzorációs összegek indikatívak.

**5. Kapcsolat**

Bízunk abban, hogy a lehetőség felkeltette érdeklődését. Érdeklődés esetén forduljon hozzánk a következő elérhetőségek valamelyikén:

ELTE Alumni Központ  
1056 Budapest Szerb utca 21-23.

e-mail: almamater@alumni.elte.hu  
telefon: (36-1) 411-6500/4414